CELEX: C2005/045/58
Language: hu
Date: 2005-02-19 00:00:00
Title: T-473/04. sz. ügy: Cristina Asturias Cuerno által az Európai Közösségek Bizottsága ellen 2004. december 6-án benyújtott kereset

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/26
            
         Cristina Asturias Cuerno által az Európai Közösségek Bizottsága ellen 2004. december 6-án benyújtott kereset
   (T-473/04. sz. ügy)
   (2005/C 45/58)
   Az eljárás nyelve: spanyol
   Cristina Asturias Cuerno, lakóhelye Brüsszel, képviseli: D. Ramon García-Gallardo és Alicia Sayagués Torres ügyvédek, 2004. december 6-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1.
            
            
               semmisítse meg a felperes 2004. április 27-i panaszát elutasító 2004. augusztus 26-i bizottsági határozatot;
            
         
               2.
            
            
               állapítsa meg a felperes külföldi munkavégzési támogatásra és az ahhoz kapcsolódó egyéb juttatásokra való jogosultságát
            
         
               3.
            
            
               kötelezze az alperest az összes költség viselésére.
            
         Jogalapok és fontosabb érvek:
   Jelen eljárás felperese vitatja az igazgatási hatóság azon határozatát, amelyben elutasítja a felperes külföldi munkavégzési támogatásra való jogosultságát.
   Keresetének alátámasztására a felperes az alábbi jogi érveket hozza fel:
   
               —
            
            
               Annak el nem ismerésével, hogy a felperes egy európai parlamenti képviselő parlamenti asszisztenseként végzett munkája nemzetközi szervezetnek nyújtott, a személyzeti szabályzat értelmében a referencia-időszakba be nem számítandó szolgáltatásnak minősül, tévedett a jogban és a megtámadott határozatban hibásan értékelte a tényeket.
            
         
               —
            
            
               A felperes brüsszeli referencia-időszakának hibás értékelésével és kiszámításával a tényeket és konkrétan a felperes személyes helyzetét nyilvánvalóan hibásan értékelte, mivel a referencia-időszak időtartama négy év és tizenegy hónap.
            
         
               —
            
            
               Megsértette a hátrányos megkülönböztetés tilalmának elvét. Ezzel kapcsolatban arra hivatkozik, hogy az európai parlamenti képviselők parlamenti asszisztensei által nyújtott szolgáltatás nem nemzetközi szervezetnek nyújtott szolgáltatásként történő minősítése ellentétes a többi közösségi intézmény által folytatott gyakorlattal. A Bizottság ezen kívül az egyenlő elbánás elvét is megsértette, amikor a felperes által a Federación Hipotecaria Europea-nak végzett munkát nem ismerte el nemzetközi szervezetnek nyújtott szolgáltatásként, bár korábban maga a Bizottság is elfogadta ezt a minősítést.